CELEX: 62020TN0312
Language: da
Date: 2020-05-27 00:00:00
Title: Sag T-312/20: Sag anlagt den 27. maj 2020 — EVH mod Kommissionen

27.7.2020   
            
            
               DA
            
            
               Den Europæiske Unions Tidende
            
            
               C 247/35
            
         
      Sag anlagt den 27. maj 2020 — EVH mod Kommissionen
      (Sag T-312/20)
      (2020/C 247/47)
      Processprog: tysk
      
         Parter
      
      
         Sagsøger: EVH GmbH (Halle [Saale], Tyskland) (ved advokaterne I. Zenke og T. Heymann)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 26. februar 2019, hvorved det blev fastslået, at fusionen »RWE/E.ON Assets« er forenelig med det indre marked, sag M.8871 (EUT 2020, C 111, s. 1), annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende: Godkendelsesafgørelsen er behæftet med formelle mangler
                  
                              —
                           
                           
                              Den fusion, som er godkendt med den i nærværende sag anfægtede afgørelse M.8871, er urigtigt blevet adskilt fra den samlede fusion mellem RWE AG (RWE) og E.ON SE (E.ON). Den samlede procedure omfatter foruden RWE’s erhvervelse af E.ON.-produktionsaktiver (sag M.8871) også RWE’s erhvervelse af 16,67 % af kapitalandelene i E.ON og overdragelsen af 76,8 % af kapitalandelene i RWE’s datterselskab innogy SE til E.ON (sag M.8870).
                           
                        
                              —
                           
                           
                              Sagsøgerens rettigheder som part er blevet tilsidesat, da Kommissionen ganske vist modtog de omfattende henvisninger til konkurrencebegrænsninger, som er fremført for den i sagen, men den har hverken forholdt sig indholdsmæssigt til disse henvisninger under sagen og i afgørelsen eller foretaget en passende bedømmelse heraf.
                           
                        
                              —
                           
                           
                              Kommissionen har begrundet afgørelsen for sent og mangelfuldt.
                           
                        
            
                  2.
               
               
                  Andet anbringende: Kommissionen har ikke foretaget en tilstrækkelig undersøgelse af de faktiske omstændigheder og skulle ved en sagligt korrekt undersøgelse have indledt en fase II undersøgelse
                  
                              —
                           
                           
                              Analysen af RWE’s øgede markedsstyrke blev alene foretaget på grundlag af strømmængde og kapacitet uden den nødvendige, selvstændige og dybdegående undersøgelse af yderligere indikatorer såsom bortfald af den direkte konkurrent E.ON, den Indikator Residual Supply Index (RSI), som udtrykker, hvor nødvendig en udbyder er for at dække efterspørgslen, eller markedets koncentrationsgrad.
                           
                        
                              —
                           
                           
                              Kommissionen forkortede under en fejlagtig forståelse af energiforsyningstjenestens langfristede investeringscyklusser den historiske, men også den fremtidige periode for bedømmelse af fusionens virkninger.
                           
                        
                              —
                           
                           
                              Markedsstyrken er urigtigt fastlagt, da de omfattende sammenfletninger mellem RWE og E.ON på energimarkedet ikke tages i betragtning, men i stedet er kapaciteter fra Reverse-Carve-out fra sag M.8870 modregnet.
                           
                        
                              —
                           
                           
                              Undersøgelsen er samlet set ulovligt begrænset til den nuværende situationen og ser bort fra virkningerne i de næste år (f.eks. den øgede produktion af grøn elektricitet og udfasningen af kul), således at Kommissionen på ingen måde var i stand til at erkende, om der var risiko for en varig skade for konkurrencen.
                           
                        
            
                  3.
               
               
                  Tredje anbringende: Kommissionen har åbenbart materielt urigtigt — også på grund af dens utilstrækkelige undersøgelser — anset fusionen for at være forenelig med konkurrencen
                  
                              —
                           
                           
                              Kommissionen har urigtigt ikke taget hensyn til den omstændighed, at E.ON varigt falder bort som konkurrent til RWE.
                           
                        
                              —
                           
                           
                              Kommissionen har ikke forstået, at den aftalte opdeling af energiforsyningstjenestens værdiskabelsesfaser mellem E.ON og RWE, som er indholdsmæssigt forbundet med den samlede fusion, indebærer en konkurrencebegrænsning og er uforenelig med artikel 101 TEUF.
                           
                        
                              —
                           
                           
                              Kommissionen har urigtigt kvalificeret RWE’s øgede markedsandel på det primære salgsmarked som ubetænkelig.
                           
                        
                              —
                           
                           
                              Endelig tages der i afgørelsen urigtigt ikke hensyn til de skadelige virkninger for konkurrencen, der følger af bortfaldet af E.ON som konkurrent med hensyn til produktion og engroshandelen med strøm fra vedvarende energikilder og leveringen af systemydelser som balanceringsenergi.